આ અંગે મળતી માહિતી અનુસાર સુરત જિલ્લાના માંગરોળ તાલુકાનાં કોસંબાથી ઉટિયાદરા ગામ તરફ જવાના રોડ ઉપર આવેલ અપનાઘર સોસાયટીમાં રહેતા અંજુબેન જીતુભાઈ પરમાર (35) તથા તેના પતિ જીતુભાઈ ચીમનભાઈ પરમાર નાઓ 8 જુલાઈની રાત્રિ દરમ્યાન ઘરનો દરવાજો ખુલ્લો મૂકીને સૂતા હતા ત્યારે 9મી જુલાઇના રોજ મળસ્કે 3 વાગ્યાના અરસામાં 25થી 30 વર્ષના ચાર અજાણ્યા ઇસમો અંજુબેનના ઘરમાં ઘૂસી ગયા હતા. અને અંજુબેનના ગળામાંથી એક તોલાનું સોનાનું મંગળસૂત્ર કિંમત રૂ. 25 હજારની લૂટ કરી ભાગવા જતાં અંજુબેનના પતિ જીતુભાઈ જાગી જતાં આ ચાર લુટારૂઓએ જીતુભાઈને ઢીક મુક્કીનો માર માર્યો હતો જે અંગે અંજુબેને કોસંબા પોલીસ સ્ટેશનમાં ફરિયાદ નોંધાવતાં પોલીસે ગુનો નોંધી આગળની કાર્યવાહી હાથ ધરી છે.